Vysoký tlak a depresia
Dobrý deň prajem, asi dva mesiace dozadu som začala mať opakované ataky vysokého tlaku, obvodný lekár mi predpísal Nebilet 5 mg. Následne na to mi psychiatrička predpísala Dulseviu 60 mg. V príbalovom letáku Dulsevie upozorňujú na opatrnosť pri vysokom tlaku. Môžem ich užívať spoločne? Ďakujem
Dobrý deň,
ďakujeme za Vašu otázku.
Pri súbežnom užívaní týchto liekov dochádza k interackcii, ktoré vedie k zvýšenému antihypertenzívnemu účinku lieku Nebilet, ktorý je vyvolaný vplyvom lieku Dulsevia. Začatie liečby duloxetínom (dulsevia) je kontraindikované u pacientov s nekontrolovanou hypertenziou, pre potenciálne riziko vzniku hypertenznej krízy.
V prípade, ak lekár predpisujúci liek Dulsevia bol informovaný o užívaní lieku Nebilet, zvážil možný výskyt interakcie, treba sa riadiť jeho pokynmi. V opačnom prípade je potrebné ho opätovne kontaktovať. On rozhodne o ďaľšom postupe.
Prajem pekný zvyšok dňa.
S pozdravom,
PharmDr. Anna Pacalajová